Якаў Зіноўевіч Басін

Якаў Зіноўевіч Басін (, Мінск — , Іерусалім) — беларускі гісторык і краязнавец, грамадскі дзеяч, публіцыст. Дзеяч яўрэйскай грамады ў Беларусі.

 Біяграфія 
Нарадзіўся 28 жніўня 1939 года ў Мінску.

Скончыў Мінскі медыцынскі інстытут, шмат гадоў працаваў лекарам, выдаў некалькі навуковых працаў у медыцыне.

У 1960-я быў адным з арганізатараў мінскага джаз-клуба, аўтарам перадач па гісторыі джазу на беларускім тэлебачанні. Быў адным з тых, хто заснаваў Беларускі клюб вясёлых і знаходлівых, другі прызёр чэмпіяната СССР (1967—1968).

З другой паловы 1980-х займаўся праваабарончай і грамадскай дзейнасьцю ў якасці актывіста яўрэйскай грамады ў Беларусі. Быў сустаршынёй Саюза яўрэйскіх грамадскіх аб’яднанняў і грамадаў Беларусі, кіраўніком мінскай грамады прагрэсіўнага іўдаізму. Аўтар даследаванняў па гісторыі беларускага яўрэйства, удзельнік шматлікіх навуковых і грамадскіх міжнародных канферэнцый. Узначальваў беларускае прадстаўніцтва амерыканскай грамадскай арганізацыі «Саюз камітэтаў у абарону былых савецкіх яўрэяў». Выступаў з пратэстамі супраць праяў дзяржаўнага антысемітызму, удзельнічаў у кангрэсах АБСЕ па барацьбе з ксенафобіяй і антысемітызмам.

У 2015 годзе браў удзел у першым Беларускім грамадскім трыбунале над сталінізмам, які праводзілі міжнародная праваабарончая грамадская арганізацыя «Мемарыял» разам з ініцыятывай «За ўратаванне Курапатаў».

У чэрвені 2021 года разам з чатырма дзясяткамі выхадцаў з Беларусі падпісаў зварот да новага міністра замежных спраў Ізраіля Яіра Лапіда з заклікам выказаць пазіцыю Ізраіля ў дачыненьні да сітуацыі ў БеларусіПамёр Якаў Басін.

Памёр 17 лютага 2022 года ў Іерусаліме.

 Узнагароды 
 Выдатнік аховы здароўя;
 прэмія Міністэрства аховы здароўя СССР (1974).

 Літаратура 
 Вестник Брестского государственного технического университета. — 2008. — № 6. — С. 5-8.
 Кто есть кто в Республике Беларусь, 2004 : [энциклопедия]. — Минск, 2004. — С. 26.
 Кто есть кто в Республике Беларусь. — Минск, 2001. — С. 98.
 Энцыклапедыя гісторыі Беларусі : у 6 т. — Мінск, 2003. — Т. 6, кн. 2. — С. 330.
 Элемент маркіраванага пераліку


Катэгорыя:Дзеячы яўрэйскіх грамадскіх арганізацый
Катэгорыя:Гісторыкі XXI стагоддзя
Катэгорыя:Публіцысты XX стагоддзя
Катэгорыя:Гісторыкі XX стагоддзя
Катэгорыя:Медыкі XX стагоддзя
Катэгорыя:Журналісты Беларусі
Катэгорыя:Гісторыкі Беларусі
Катэгорыя:Журналісты XX стагоддзя
Катэгорыя:Журналісты XXI стагоддзя
Катэгорыя:Публіцысты Беларусі
Катэгорыя:Рэдактары XX стагоддзя
Катэгорыя:Публіцысты XXI стагоддзя
Катэгорыя:Іўдаізм у Беларусі
Катэгорыя:Праваабаронцы Беларусі
Катэгорыя:Даследчыкі Халакоста
Катэгорыя:Грамадскія дзеячы Беларусі
Катэгорыя:Папулярызатары навукі
Катэгорыя:Барацьба з антысемітызмам